laion/Wikipedia-Exotic huggingface dataset:
নীলমাধব মন্দির, ওড়িশা

নীলমাধব মন্দির(ওড়িয়া: ନୀଳମାଧବଜିଉ ମନ୍ଦିର) ভারতের পূর্বপ্রান্তে অবস্থিত ওড়িশা রাজ্যের নয়াগড় জেলায় মহানদীর তীরে কান্তিলো জনপদে অবস্থিত একটি প্রাচীন মন্দির৷ এই মন্দিরটি শ্রীবিষ্ণুর উদ্দেশ্যে সমর্পিত, যা দুটি পাহাড়ের মধ্যবর্তীস্থানে জঙ্গলাবৃৃতভাবে বিরাজিত৷ নীলমাধবের পদপদ্ম হতে নির্গত অবিরত বিন্দুধারা ও সিদ্ধেশ্বর মন্দির এখানকার অন্যতম উল্লেখযোগ্য চিত্তাকর্ষণ। জগন্নাথদেবের কেন্দ্রপ্রাণ হিসাবে আখ্যা পান এই নীলমাধব৷ শুধু তাই নয় এখনও নীলমাধব মূর্তি পুরীর জগন্নাথ মন্দিরে লক্ষ্মীমূর্তির ডানপাশে বিরাজিত৷ ওড়িশার নয়াগড় জেলার খণ্ডপড়া ব্লকে অবস্থিত মহানদীর তীরে অবস্থিত একটি ছোটো জনপদ কান্তিলো৷ নিকটবর্তী শহর নয়া গড় ও নিকটবর্তী নগর ও বিমানবন্দর ভুবনেশ্বর৷ রাজধানী ও নগর ভুবনেশ্বর থেকে কান্তিলো পর্যন্ত নিয়মিত বাস পরিষেবা রয়েছে৷ এটি রাজধানী থেকে৭৩ কিলোমিটার ও জেলাসদর থেকে ৩৩ কিলোমিটার দূরে অবস্থিত৷ নীলমাধব মন্দিরটি পুরাকালে ব্রহ্মাদ্রি পর্বতে অবস্থিত একটি পর্বতগুহা ছিলো যা বর্তমানে কান্তিলো নাম পায়৷ এখানেই শবর জনজাতির লোক ও শবরপ্রধান বিশ্ববসু এক স্থানীয় দেবতার আরাধনা করতেন যা স্থানীয় ভাষায় কিতুং নামে প্রসিদ্ধ ছিলো৷ পুরাণ মতে, দেবমূর্তিটি নীলকান্ত মণি রূপে পূজিত হতেন, যা নীলমাধব নামে পরিচিতি পায়৷ মন্দিরটির নিকটবর্তী অন্যদুটি নদী হল কুয়ানরিয়া ও কুসুমি নদী৷ প্রয়াগে যেমন ত্রিবেণীসঙ্গমে রয়েছেন বেণীমাধব তেমনই ওড়িশার ত্রিবেণীসঙ্গমে রয়েছেন নীলমাধব৷
পালাখাল ইউনিয়ন

পালাখাল মডেল ইউনিয়ন বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন। পালাখাল মডেল ইউনিয়নের আয়তন ৪,১৮৬ একর। ২০১১ সালের পরিসংখ্যান অনুযায়ী পালাখাল মডেল ইউনিয়নের জনসংখ্যা ২৪,০৩৯ জন। এর মধ্যে পুরুষ ১১,৩৫৪ জন এবং মহিলা ১২,৬৮৫ জন। মোট পরিবার ৪,৭৯২টি। কচুয়া উপজেলার উত্তর-মধ্যাংশে পালাখাল মডেল ইউনিয়নের অবস্থান। এ ইউনিয়নের উত্তরে বিতারা ইউনিয়ন, পশ্চিমে সহদেবপুর পশ্চিম ইউনিয়ন, দক্ষিণে কাদলা ইউনিয়ন এবং পূর্বে কচুয়া দক্ষিণ ইউনিয়ন ও কচুয়া উত্তর ইউনিয়ন অবস্থিত। পালাখাল মডেল ইউনিয়ন এক সময় কচুয়া উপজেলাধীন ৪নং সহদেবপুর ইউনিয়নের অংশ ছিল। পরবর্তীতে বৃহত্তর সহদেবপুর ইউনিয়ন সহদেবপুর পূর্ব ও সহদেবপুর পশ্চিম নামে দুইটি ইউনিয়নে বিভক্ত হয়। বিভক্ত সহদেবপুর ইউনিয়নের মূল সহদেবপুর মৌজা সহদেবপুর পশ্চিম ইউনিয়নের অন্তর্ভুক্ত হওয়ায় এবং সহদেবপুর পূর্ব ইউনিয়ন পরিষদ কার্যালয় এ ইউনিয়নের ২৯নং পালাখাল মৌজার পালাখাল বাজারে অবস্থিত হওয়ায় এলাকাবাসীর দাবীর প্রেক্ষিতে এ ইউনিয়নের নাম পরিবর্তন করে ৪নং পালাখাল মডেল ইউনিয়ন রাখা হয়। পালাখাল মডেল ইউনিয়ন কচুয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ। ২০১১ সালের পরিসংখ্যান অনুযায়ী পালাখাল মডেল ইউনিয়নের সাক্ষরতার হার ৩৯.৮%। ১১টি প্রাথমিক বিদ্যালয়, ২টি মাধ্যমিক বিদ্যালয়, ২টি মাদ্রাসা, ১টি কলেজ রয়েছে। পালাখাল মডেল ইউনিয়নের একমাত্র যোগাযোগ ব্যবস্থা হলো সড়ক পথ। তাছাড়া এই ইউনিয়নের মধ্যে দিয়েই ঢাকা-কচুয়া-চাঁদপুর মহাসড়কটির অবস্থান। মনসা মুড়া কচুয়া উপজেলা, চাঁদপুর কচুয়া থানা, চাঁদপুর চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৩ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
অকল্যান্ড দ্বীপপুঞ্জ

অকল্যান্ড দ্বীপপুঞ্জ (ইংরেজি: Auckland Islands; স্থানীয় নাম Motu Maha) (৫০°৪২′ দক্ষিণ ১৬৬°৫′ পূর্ব﻿ / ﻿৫০.৭০০° দক্ষিণ ১৬৬.০৮৩° পূর্ব﻿ / -50.700; 166.083) নিউজিল্যান্ডের সাউথ আইল্যান্ডের প্রায় ৪৬৫ কিলোমিটার দক্ষিণে দক্ষিণ প্রশান্ত মহাসাগরে অবস্থিত কতগুলি জনমানবহীন দ্বীপের সমষ্টি। এদের মধ্যে বৃহত্তম দ্বীপটি অকল্যান্ড দ্বীপ নামে পরিচিত। এর দৈর্ঘ্য ৫০ কিমি এবং প্রস্থ ২৪ কিমি। অন্য দ্বীপগুলি হচ্ছে অ্যাডামস দ্বীপ, এন্ডারবি দ্বীপ,। ডিস্যাপয়েন্টমেন্ট দ্বীপ, ইউয়িং দ্বীপ, ডান্ডাস দ্বীপ এবং গ্রিন দ্বীপ। দ্বীপগুলি সমুদ্রের তলদেশ থেকে উত্থিত আগ্নেয়গিরির অগ্ন্যুৎপাত প্রক্রিয়ার ফলে সৃষ্ট। এগুলিতে বেশ কিছু ভাল প্রাকৃতিক পোতাশ্রয় আছে। "New Zealand Sub-Antarctic Islands"। UNESCO।
বিমল কৌর খালসা

বিমল কাউর খালসা (মৃত্যু:১৯৯০) একজন ভারতীয় রাজনীতিবিদ ছিলেন। তার স্বামী ছিলেন ভারতের প্রাক্তন প্রধানমন্ত্রী ইন্দিরা গান্ধীর দেহরক্ষী। তার স্বামী বেয়ন্ত সিং ছিলেন ইন্দিরা গান্ধীর দুই আততায়ীর মধ্যে অন্যতম। সৎবন্ত সিং ও তার স্বামী বেয়ন্ত সিং যখন ইন্দিরা গান্ধীকে হত্যা করেছিলেন, তখন বিমল কাউর খালসা লেডি হার্ডিঞ্জ মেডিকেল কলেজ এ নার্স পদে কর্মরত ছিলেন। ইন্দিরা গান্ধীকে হত্যার ঘটনার পর তাকে ভারতীয় নিরাপত্তা বাহিনী তুলে নিয়ে যায়, তিনি তার সন্তানদের বাড়ি রেখে কিছুদিনের জন্য উধাও হয়ে যান। দুই বছর ধরে তার সন্তান অমৃত, সর্বজিৎ ও জাসির লেখাপড়ার খরচ বহন করে একটি শিখ শিক্ষা প্রতিষ্ঠান দমদমি টাকশাল। ১৯৮৭ সালে বিমল কাউর খালসাকে হিংসাত্মক কাজে উদ্বুদ্ধকারী বক্তৃতা প্রদানের জন্য গ্রেফতার করা হয়েছিল। একটি গুরুদুয়ারায় তার বক্তৃতার পর উন্মত্ত জনতা ভারতের পাঞ্জাব প্রদেশের অমৃতসরে অবস্থিত স্বর্ণমন্দিরের রক্ষীদের আক্রমণ করে। এ ঘটনায় একজন রক্ষী নিহত হন। আহত হন আরো সাত জন। এই ঘটনার জন্য তিনি সমালোচিত হন এবং তাকে দুই বছরের কারাদণ্ডে দণ্ডিত করে আদালত। তার স্বামীর মৃত্যুর পর তিনি রাজনীতিতে যোগ দিয়েছিলেন। ১৯৮৯ সালে তিনি শিরোমণি আকালি দল (মান) থেকে লোকসভা নির্বাচনে পাঞ্জাবের রোপার আসন থেকে প্রার্থী হন। নির্বাচনে তিনি জয়লাভ করেন। উল্লেখ্য যে,বিমল কাউর খালসার শ্বশুর, বেয়ন্ত সিং এর পিতা, সুচা সিং মালোয়াও লোকসভার সদস্য ছিলেন। সুচা সিং মালওয়া প্রদেশের ভাতিন্দা আসন থেকে নির্বাচিত হয়েছিলেন। বিমল কাউর খালসার ছেলে সর্বজিৎ সিং মানসা ও ভাতিন্দা থেকে ২০০৫ সালে লোকসভা নির্বাচনে প্রার্থী হয়েছিলেন। তিনি ১৯৯০ সালের সেপ্টেম্বর মাসের ২ তারিখে মৃত্যুবরণ করেন। বিমল কাউর খালসার মৃত্যু নিয়ে আছে অনেজ ধোঁয়াশা। সংবাদমাধ্যমের কাছে আসা প্রথম প্রতিবেদন থেকে জানা যায়, বিমল কাউর খালসা সায়ানাইড পানে আত্মহত্যা করেছিলেন। তার সন্তানেরা ছোট থাকায়, সন্দেহ করা হয়েছিল যে, তাকে বলপূর্বক সায়ানাইড পান করানো হয়েছে। পরবর্তীকালে, প্রতিবেদনটি সংশোধন করা হয় এবং বলা হয়, তিনি ওয়াশিং মেশিন ব্যবহারের সময় তড়িতাহত হয়ে মারা গিয়েছেন। বিমল কাউর খালসার মৃত্যুর দিন তার বাসার ১৩ বছর বয়সী কাজের ছেলে বাসায় ছিল না। তার বাসার কাজের ছেলেই সচরাচর বাসায় ওয়াশিং মেশিন ব্যবহার করে কাপড় ধুয়ে থাকত। তার নিকটাত্মীয়গণ ঘটনার সঠিক ময়নাতদন্ত দাবি করেন। কিন্তু, পুলিশ জানায়, ময়নাতদন্ত সঠিকভাবে সম্পন্ন হয়েছে এবং পুনরায় ময়নাতদন্ত হবার কোন সুযোগ নেই। http://www.preventgenocide.org/prevent/news-monitor/2003mar.htm Playing at Grown-Ups FEAR has been their childhood companion SIKHS SOUGHT IN SLAYING, NYTimes 6 June 1986 "Sikhs Sought In Slaying"। India; Amritsar (India): NYTimes.com। ৬ জুন ১৯৮৬। সংগ্রহের তারিখ ১৩ অক্টোবর ২০১২।  Fighting for Faith and Nation: Dialogues with Sikh Militants By Cynthia Keppley Mahmood, p. 136 Published 1996 Surindar Suri (১ আগস্ট ১৯৯০)। The rise of V.P. Singh and the 1989 and 1990 elections। Konark Publishers। পৃষ্ঠা 164। সংগ্রহের তারিখ ১৬ জানুয়ারি ২০১৮।  Lok Sabha Debates। Lok Sabha Secretariat। ১৯৯১। পৃষ্ঠা 95। সংগ্রহের তারিখ ১৬ জানুয়ারি ২০১৮।  "Partywise Comparison since 1977 Bathinda Parliamentary Constituency"। Election Commission of India। সংগ্রহের তারিখ ১৬ জানুয়ারি ২০১৮।  The Tribune, Chandigarh, India - Punjab Inderjit Singh Jaijee, Politics of Genocide, Pg 119-120
২০১৯ ইংল্যান্ড ক্রিকেট দলের আয়ারল্যান্ড সফর

আয়ারল্যান্ড ক্রিকেট দল একমাত্র একদিনের আন্তর্জাতিক খেলার জন্য ইংল্যান্ড সফর করে, যা মে ২০১৯-এ অনুষ্ঠিত হয়। জুলাই, ২০১৯ সালে আয়ারল্যান্ড দলের ইংল্যান্ড গমনে একটিমাত্র চারদিনের টেস্ট খেলায় অংশগ্রহণের পূর্বে এ খেলাটি অনুষ্ঠিত হবে। সেপ্টেম্বর, ২০১৮ সালে এ খেলাটি আয়োজনের লক্ষ্যে মালাহাইডের দ্য ভিলেজকে নির্ধারিত মাঠ হিসেবে ঘোষণা করা হয়েছে। মূলতঃ ২০১৯ সালের ক্রিকেট বিশ্বকাপ প্রতিযোগিতায় অংশগ্রহণের উদ্দেশ্যে প্রস্তুতি নেয়ার লক্ষ্যে ইংল্যান্ড দলে ওডিআইয়ে অংশ নিচ্ছে। ইংল্যান্ড টসে জিতে ফিল্ডিংয়ের সিদ্ধান্ত নেয়। ভিজা আউটফিল্ডের কারণে ম্যাচটি প্রতিপক্ষের পক্ষে ৪৫ ওভারে হ্রাস পায়। মার্ক অ্যাডায়ার, জোশ লিটল, লোর্কান টাকার (আয়ারল্যান্ড), জোফ্রা আর্চার, বেন ফোকস ও দাউদ মালান (ইংল্যান্ড) সব তার ওডিআই অভিষেক হয়। গ্যারি উইলসন (আয়ারল্যান্ড) তার ১০০তম ওডিআইতে খেলেছেন। "Confirmation of Lord's Test for Ireland and home One-Day International against England in 2019"। Cricket Ireland। ১৯ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৮।  "England to play four-day Ireland Test before 2019 Ashes series"। BBC Sport। সংগ্রহের তারিখ ১৯ জুলাই ২০১৮।  "Irish eyes are smiling after Lord's Test confirmation"। International Cricket Council। সংগ্রহের তারিখ ১৯ জুলাই ২০১৮।  "Malahide will host Ireland v England ODI in May 2019"। BBC Sport। সংগ্রহের তারিখ ২১ সেপ্টেম্বর ২০১৮।  ২০১৯ ক্রিকেট বিশ্বকাপ ২০১৯ আয়ারল্যান্ড ত্রি-দেশীয় সিরিজ ২০১৫ ইংল্যান্ড ক্রিকেট দলের আয়ারল্যান্ড সফর ইএসপিএনক্রিকইনফোয় সিরিজের প্রধান পাতা
অক্সফোর্ড

অক্সফোর্ড (ইংরেজি: Oxford, আ-ধ্ব-ব: 'ɒksfəd শুনুন) দক্ষিণ-মধ্য ইংল্যান্ডের অক্সফোর্ডশায়ার কাউন্টিতে অবস্থিত একটি শহর। ২০০১ সালের আদমশুমারি অনুযায়ী এখানে প্রায় ১ লক্ষ ৩৪ হাজার লোকের বাস। শহরটি টেমস ও শেরওয়েল নদীর সঙ্গমস্থলে অবস্থিত। টেমস নদী শহরটির মধ্য দিয়ে প্রবাহিত হয়েছে। নদীটির প্রায় ১০ মাইল দৈর্ঘ্য অক্সফোর্ডে আইসিস নদী নামে পরিচিত। অক্সফোর্ডে ইংরেজিভাষী বিশ্বের সবচেয়ে প্রাচীন বিশ্ববিদ্যালয় অক্সফোর্ড বিশ্ববিদ্যালয় অবস্থিত। এটি ১২৫৯ সালে প্রতিষ্ঠিত হয়। ১০ম ও ১১শ শতকে ডেনীয়রা শহরটি আক্রমণ করেছিল। ১৩শ শতকে অক্সফোর্ড বিশ্ববদ্যালয় প্রতিষ্ঠার সাথে সাথে এটি ইউরোপের একটি প্রধান শিক্ষাকেন্দ্রে পরিণত হয়। ১৬৪২ থেকে ১৬৪৫ সাল পর্যন্ত ইংরেজ বিপ্লবের সময় রাজা প্রথম চার্লস এখানে তাঁর রাজধানী স্থানান্তর করেন। অক্সফোর্ডে ইংল্যান্ডে অ্যাংলো-স্যাক্সনদের পদার্পণের পর থেকে নির্মিত প্রায় সব ধরনের স্থাপত্য দেখতে পাওয়া যায়। এদের মধ্যে ১৮শ শতকের মধ্যভাগে নির্মিত র‌্যাডক্লিফ ক্যামেরা শহরের প্রাণকেন্দ্র। শহরের কেন্দ্রস্থলে একটি কারফ্যাক্স (Carfax; লাতিন quadrifurcua কুয়াদ্রিফুর্কুয়া, "চার-বাহুবিশিষ্ট") থেকে উত্তর-দক্ষিণ-পূর্ব-পশ্চিমে চারটি প্রধান রাস্তা চলে গেছে। কারফ্যাক্স মধ্যযুগীয় প্রাচীরবেষ্টিত অক্সফোর্ডের কেন্দ্রবিন্দু ছিল। এখানকার দর্শনীয় স্থাপত্যের মধ্যে আছে ১১শ শতকে নির্মিত সেন্ট মাইকেলের গির্জা, ১৩শ শতকে নির্মিত সেন্ট মেরির গির্জা, বোডলেইয়ান গ্রন্থাগার, ১৬৬৪-১৬৬৯ সালে নির্মিত ও সতথপতি ক্রিস্টোফার রেনের নকশাকৃত শেল্ডনিয়ান নাট্যমঞ্চ। ১৯৬৫ সালে নির্মিত আধুনিক শিল্পকলা জাদুঘর এবং ১৬৮৩ সালে নির্মিত অ্যাশমোলেয়ান জাদুঘর উল্লেখযোগ্য। ১৯৯২ সালে প্রতিষ্ঠিত অক্সফোর্ড ব্রুক্‌স বিশ্ববিদ্যালয়ও এখানে অবস্থিত; এটি আগে একটি কারিগরি কলেজ ছিল। অক্সফোর্ডেই স্যার উইন্সটন চার্চিল জন্মগ্রহণ করেন। অক্সফোর্ডে ইস্পাত, কাগজ, বৈদ্যুতিক সরঞ্জাম, মোটরযান এবং প্রকাশনা শিল্প অবস্থিত। "Oxford City Council"। ২৪ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।  "2011 Census - Built-up areas"। ONS। সংগ্রহের তারিখ ৭ আগস্ট ২০১৩।  "Resident Population Estimates by Ethnic Group (Percentages)"। National Statistics। ২১ মে ২০১৩ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।
হীরা পাঠক

হীরা রামনারায়ণ পাঠক (গুজরাটি: હીરા રામનારાયણ પાઠક) গুজরাতি ভাষার একজন কবি ও সাহিত্য সমালোচক ছিলেন। তিনি প্রখ্যাত গুজরাতি লেখক রামনারায়ণ ভি. পাঠকের সহধর্মিণী ছিলেন। হীরা পাঠক ১৯১৬ সালের এপ্রিল মাসের ১২ তারিখে মুম্বাইয়ে জন্মগ্রহণ করেন। জন্মের পর তার নাম রাখা হয়েছিল হীরাবেন কল্যাণ মেহতা। তিনি ১৯৩৬ সালে এস.এন.ডি.টি. বিশ্ববিদ্যালয় থেকে স্নাতক হন। এরপর, ১৯৩৮ সালে একই বিশ্ববিদ্যালয় থেকে তিনি ডক্টরেট করেন। ডক্টরেট করার সময়ে তার থিসিস আপনু বিবেচন সাহিত্য পরের বছর পুস্তকাকারে বাজারে আসে। ১৯৩৮ সালে তিনি এস.এন.ডি.টি. উইমেন্স বিশ্ববিদ্যালয়ে শিক্ষক হিসেবে যোগ দেন। বিশ্ববিদ্যালয়টিতে ১৯৭২ সাল পর্যন্ত কর্মরত ছিলেন তিনি। তিনি ১৯৭০-১৯৭১ সময়কালে গুজরাত অধ্যাপক সংঘের সভাপতি ছিলেন। এছাড়াও, কিছু বছর তিনি গুজরাত সাহিত্য পরিষদের সহসভাপতির দায়িত্ব পালন করেছিলেন। তিনি রামনারায়ণ ভি. পাঠকের সাথে বিবাহবন্ধনে আবদ্ধ হয়েছিলেন। বিয়ের পর তিনি তার নাম পরিবর্তন করে স্বামীর নামের সাথে মিল রেখে হীরা পাঠক রাখেন। রামনারায়ণ ভি. পাঠক একজন গান্ধীবাদী লেখক ছিলেন। উমাশংকর জোশি তাকে গান্ধী যুগের 'সাহিত্য গুরু' বলে অভিহিত করেছেন। তাকে গুজরাতি ভাষার সর্বশ্রেষ্ঠ ছোট গল্পকার বলে অভিহিত করা হয়। হীরা পাঠক, রামনারায়ণ ভি. পাঠকের দ্বিতীয় স্ত্রী ছিলেন। পাঠক সম্পতি নিঃসন্তান ছিলেন। ১৯৯৫ সালের সেপ্টেম্বর মাসের ১৫ তারিখে ক্যান্সারে আক্রান্ত হয়ে তিনি মৃত্যুবরণ করেন। মৃত্যুকালে তার বয়স হয়েছিল ৭৯ বছর। ১৯৩৯ সালে তার পিএইচডির থিসিস আপানু বিবেচন সাহিত্য বই আকারে বাজারে আসে। বইটি সমালোচক মহলে ব্যাপকভাবে প্রশংসিত হয়। ১৯৬১ সালে তার সাহিত্য সমালোচনা বিষয়ক গ্রন্থ কাব্যভবন বাজারে আসে। ১৯৭৪ সালে আরেকটি সাহিত্য সমালোচনা বিষয়ক গ্রন্থ বিদ্যার্থী বাজারে আসে। ১৯৫৫ সালে তার স্বামী রামনারায়ণ ভি. পাঠক মারা যান। তিনি তার মৃত স্বামীর স্মৃতিকে উপজীব্য করে পরলোকে পত্র বইট রচনা করেন। গ্রন্থটিতে হীরা পাঠক তার স্বামীকে উদ্দেশ্য করে পদ্যাকারে বারোটি চিঠি লিখেছেন। বইটি ছিল একটি শোকগাথা। ১৯৭৯ সালে তার সংস্কৃত কবিতাবিষয়ক প্রবন্ধগুলো গবাক্ষ দ্বীপ বইয়ে সংকলিত হয়। হীরা পাঠক তার পরলোকে পত্র বইটির জন্য নর্মদ স্বর্ণপদক ও উমা - শ্রেয়াশ্মী পুরস্কার লাভ করেন। এছাড়াও ১৯৭৪ সালে তিনি রাঞ্জিন্ত্রম স্বর্ণপদক ও ১৯৯৫ সালে তিনি সাহিত্য গৌরব পুরস্কারে ভূষিত হন। "હીરાબેન પાઠક, ગુજરાતી સાહિત્ય પરિષદ"। Hiraben Pathak, Gujarati Sahitya Parishad (গুজরাটি ভাষায়)। সংগ্রহের তারিখ ২০১৭-০৩-০৯।  Borisagar, Bhavesh (২০১৬)। "Chapter 1"। Translation Of Selected Short Stories Of Ramnarayan Pathak From Gujarati Into English With A Critical Introduction (পিডিএফ) (Ph.D)। Saurashtra University। hdl:10603/126479। সংগ্রহের তারিখ ৮ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Beyond The Beaten Track - Ramnarayan Pathak"। Gujaratilexicon.com (গুজরাটি ভাষায়)। সংগ্রহের তারিখ ২০১৭-০৩-০৯।  "વિદુષી લેખિકા હીરાબહેન પાઠકનું અવસાન" [Death note of Heeraben Pathak]। Shabdasrishti। অক্টোবর–নভেম্বর ১৯৯৫। পৃষ্ঠা 28। আইএসএসএন 2319-3220। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nalini Natarajan; Emmanuel Sampath Nelson (১৯৯৬)। Handbook of Twentieth-century Literatures of India। Greenwood Publishing Group। পৃষ্ঠা 124। আইএসবিএন 978-0-313-28778-7। সংগ্রহের তারিখ ৮ মার্চ ২০১৭।  Jhaveri, Manju (২০০৭)। Lal, Mohan, সম্পাদক। Encyclopaedia of Indian Literature। IV (4th সংস্করণ)। New Delhi: Sahitya Akademi। পৃষ্ঠা 3129। আইএসবিএন 81-260-1003-1। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
আশকোনা

আশকোনা বাংলাদেশের রাজধানী ঢাকার দক্ষিণখান থানার অন্তর্ভুক্ত একটি এলাকা। ২০১৭ সালে গ্যাজেটের মাধ্যমে আশকোনা ঢাকা উত্তর সিটি কর্পোরেশনের অন্তর্ভুক্ত হয়। এটি ঢাকা উত্তর সিটি কর্পোরেশনের ৪৯ নং ওয়ার্ডের (অঞ্চল-৭) অন্তর্ভুক্ত। এছাড়াও এটি নির্বাচনী এলাকা ঢাকা-১৭-এর অন্তর্ভুক্ত। পূর্বে আশকোনা বাংলাদেশের রাজধানী ঢাকার দক্ষিণখান থানার অন্তর্ভুক্ত একটি এলাকা ছিল। কাওলার, আশকোনা ও গাওয়াইর নিয়ে গঠিত ঢাকা উত্তর সিটি কর্পোরেশনের ৪৯ নং ওয়ার্ড। ২০০৮ সালে খতমে নবুয়ত আন্দোলন আশকোনার আহমদিয়া মসজিদে দখল নিতে চেষ্টা করে। ২০১৭ সালে আশকোনায় অবস্থিত র‍্যাব সদর দপ্তরে আত্মঘাতী বোমা হামলা চালানো হয়। আইএস এই হামলার দায় স্বীকার করে। আশকোনা হজ ক্যাম্প - শাহজালাল আন্তর্জাতিক বিমানবন্দরের নিকট অবস্থিত হজযাত্রীদের জন্য নির্মিত ক্যাম্প। ইমাম প্রশিক্ষণ কেন্দ্র র‍্যাব সদর দপ্তর ঢাকা বিমানবন্দর রেলওয়ে স্টেশন আশকোনা ডাকঘর ব্র্যাক ইনস্টিটিউট অব স্কিলস ডেভেলপমেন্ট আশকোনা আশকোনা মেডিকেল ক্লিনিক বাবুস সালাম ওয়াকফ এস্টেট জামে মসজিদ, মাদ্রাসা ও এতিমখানা আর-রাহা হাসপাতাল আশকোনা পানির পাম্প   শাহজালাল আন্তর্জাতিক বিমানবন্দর "2 militants killed in Ashkona raid" (ইংরেজি ভাষায়)। ২৪ ডিসেম্বর ২০১৬। সংগ্রহের তারিখ ২১ মার্চ ২০১৭।  "IS claims responsibility for Ashkona suicide blast" (ইংরেজি ভাষায়)। ২২ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৭।  "ঢাকা মহানগর স্বেচ্ছাসেবক লীগের পূর্ণাঙ্গ কমিটি ঘোষণা"। যুগান্তর (ইংরেজি ভাষায়)। সংগ্রহের তারিখ ১৬ সেপ্টেম্বর ২০২২।  বার্গনার, জেফ্রি টি. (১ আগস্ট ২০০৮)। Country Reports on Human Rights Practices for 2008: Vols. I and II: Joint Committee Print, U. S. House of Representatives and U. S. Senate (ইংরেজি ভাষায়)। ডায়ান পাবলিশিং। পৃষ্ঠা ২২৭৯। আইএসবিএন 9781437905229।  "'Suicide blast' kills 'bomber' at Dhaka Rab barracks" (ইংরেজি ভাষায়)। ২০১৭-০৩-১৭। সংগ্রহের তারিখ ২০১৭-০৩-২২।  "IS claims responsibility for Ashkona suicide blast" (ইংরেজি ভাষায়)। ২২ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২০১৭-০৩-২২।  "No hajj for 200 pilgrims" (ইংরেজি ভাষায়)। ২০১৪-০৯-৩০। সংগ্রহের তারিখ ২০১৭-০৩-২১।  আমিন, মো নুরুল (২০০৩-০১-০১)। Success Stories (ইংরেজি ভাষায়)। জাতিসংঘ জনসংখ্যা তহবিল। পৃষ্ঠা ২১।  "Ar-Raha Hospital-AT AR-RAHA WE CARE"। www.ar-raha.com। ২০২২-০৯-২০ তারিখে মূল থেকে আর্কাইভ করা। সংগ্রহের তারিখ ২০২২-০৯-১৬।
আউগসবুর্গ

আউগসবুর্গ (ইউকে: /ˈaʊɡzbɜːrɡ/ OWGZ-burg, ইউএস: /ˈɔːɡz-/ AWGZ-, জার্মান: [ˈʔaʊksbʊʁk] (শুনুন); অস্ট্র-বাভারিয়ান: Augschburg) জার্মানির বায়ার্ন বা বাভারিয়া অঙ্গরাজ্যের দক্ষিণ-পশ্চিম অংশে অবস্থিত একটি স্বাধীন শহর। আড়াই লক্ষেরও বেশি অধিবাসীবিশিষ্ট আউগসবুর্গ বায়ার্নের ৩য় বৃহত্তম শহর। কেবল মিউনিখ ও নুরেমবুর্গ এর চেয়ে বেশি অধিবাসীবিশিষ্ট। ১৯০৬ সালে এটি গ্রোসষ্টাট (Großstadt) বা বড় শহরের মর্যাদা পায়। শহরটি ভেরটাখ ও লেখ নদীর তীরে অবস্থিত একটি শিল্পকেন্দ্র। এটি মিউনিখ শহরের ৫২ কিলোমিটার উত্তর-পশ্চিমে অবস্থিত। ২০১৯ সালে ইউনেস্কো আউগসবুর্গের পানি ব্যবস্থাপনা পদ্ধতিকে একটি বিশ্ব ঐতিহ্যবাহী স্থান হিসেবে স্বীকৃতি প্রদান করে। খ্রিস্টপূর্ব ১৫ অব্দে রোমান সম্রাট আউগুস্তুস শহরটি প্রতিষ্ঠা করেন, তার নাম থেকেই শহরের নাম আউগসবুর্গ হয়েছে। আউগুস্তুস শহরটির নাম দিয়েছিলেন আউগুস্তা ভিন্দেলিকোরুম (Augusta Vindelicorum.)। এটি ট্রিয়ার শহরের পরে জার্মানির ২য় প্রাচীনতম শহর। ১২৭৬ সালে শহরটি একটি স্বাধীন শহরে পরিণত হয়। এখানে ১৫শ ও ১৬শ শতকে ক্ষমতাধর ফুগার ও ভেলসার পরিবার বাস করতেন। এসময় আউগসবুর্গ ইউরোপের অন্যতম প্রধান অর্থবাজারে (money market) পরিণত হয়। এখানে প্রায় আরাই হাজারের মত ক্ষুদ্রশিল্পকারখানাতে লিনেন ও লিনেন-সদৃশ ফুস্টিয়ান কাপড় তৈরি ও রপ্তানি করা হত। শহরটি শিল্পকলার জন্যও বিখ্যাত ছিল। আউগসবুর্গে উৎপাদিত দ্রব্যের মধ্যে আছে টেক্সটাইল, যন্ত্রপাতি, মোটরযান এবং রাসায়নিক দ্রব্যাদি। এখানে ১৯৭০ সালে প্রতিষ্ঠিত আউগসবুর্গ বিশ্ববিদ্যালয় অবস্থিত। দর্শনীয় স্থানের মধ্যে আছে সাধু উলরিশ ও সাধু আফ্রা-র গির্জা, ১৭শ শতকে নির্মিত টাউনহল, যাতে জমকালো সোনালী হলটিও অন্তর্ভুক্ত; সেন্ট ম্যারির ক্যাথিড্রাল, যার বেদীতে শিল্পী হান্স হলবাইনের শিল্পকর্ম ও বিশ্বের প্রাচীনতম রঙিন কাচের কাজ দেখতে পাওয়া যায়; শেৎসলার প্রাসাদ, যাতে জার্মান শিল্পীদের অনেকগুলি গ্যালারি আছে; এবং মোৎসার্ট জাদুঘর, যা ছিল ভোলফগাং আমাদেউস মোৎসার্টের বাবা লেওপোল্ড মোৎসার্টের জন্মস্থল। আউগসবুর্গে জন্ম নেওয়া অন্যান্য বিখ্যাত ব্যক্তিদের মধ্যে আছেন চিত্রশিল্পী হান্স বুর্কমাইর, প্রকৌশলী রুডল্‌ফ ডিজেল, বিমান নকশাকারক ও নির্মাতা ভিল্লি মেসারশ্মিট এবং নাট্যকার বের্টোল্ট ব্রেশ্‌ট। পবিত্র রোমান সাম্রাজ্যের অনেক গুরুত্বপূর্ণ সভা আউগসবুর্গে অনুষ্ঠিত হয়। ত্রিশ বছরের যুদ্ধে (১৬১৮-১৬৪৮) শহরটির ব্যাপক ক্ষয়ক্ষতি হয়। ১৮০৬ সালে শহরটি বায়ার্নের অন্তর্ভুক্ত হয়। ২য় বিশ্বযুদ্ধের সময় মেসারশ্মিট কারখানা ও মেশিন কারখানার উপর মিত্রশক্তি গোলাবর্ষণ করলে শহরের ব্যাপক ক্ষয়ক্ষতি হয়। আউগসবুর্গের নাগরিক বিভাগের তালিকা "Augsburg"। লেক্সিকো ইউকে ডিকশনারি (ইংরেজি ভাষায়)। অক্সফোর্ড ইউনিভার্সিটি প্রেস। সংগ্রহের তারিখ ১২ আগস্ট ২০১৯।  "Augsburg"। মেরিয়াম-ওয়েবস্টার ডিকশনারি (ইংরেজি ভাষায়)। সংগ্রহের তারিখ ১২ আগস্ট ২০১৯।  "Und-wieder-5000-Menschen-mehr-Augsburg-waechst-und-waechst"। www.augsburger-allgemeine.de। ২০১৫-০২-১৭।  ""Great honor": Augsburg water management system recognized as a World Heritage"। tellerreport.com। ৬ জুলাই ২০১৯।  Stadt Augsburg সরকারি ওয়েবসাইট (ইংরেজি সংষ্করণ) আউগসবুর্গের অঞ্চল পর্যটন Fotosafari Augsburg An interactive set of pictures which allows you to explore Augsburg আউগসবুর্গের শহর পরিকল্পনা (জার্মান) আউগসবুর্গের জেলা (জার্মান)
আজমপুর

আজমপুর বাংলাদেশের রাজধানী ঢাকার একটি এলাকা। এটি উত্তরায় অবস্থিত।
রূপালি (রং)

রূপালি (সিলভার) বা ধাতব ধূসর রংটি মূলত ধূসর রঙেরই একটি উপস্থাপনা। এর চাক্ষুষ সংবেদ্যতা মূলত ধাতব রূপার এক ধরনের আলোক চাকচিক্যতা। সহজে এরঙ ফুটিয়ে তোলা যায়না, কারণ চকচকে প্রভাবটি আলোর উৎসের পৃষ্ঠের কোণের সাথে পরিবর্তিত উপাদানগুলির উজ্জ্বলতার কারণে হয়। উপরন্তু, একটি চকচকে পৃষ্ঠতে আলোর ক্রিয়া অনুসরনকারী সফ্টওয়্যার রেন্ডারিং ছাড়া কোনও কম্পিউটারে ধাতব বা ফ্লুরোসেন্ট রঙ দেখানোর জন্য কোনও পদ্ধতি নেই। ফলস্বরূপ, শিল্প এবং হেরালড্রিয়নে সাধারণত একটি ধাতব রঙ ব্যবহার করা হয় যা চাঁদের মত চকচকে। HTML-example: <body bgcolor="silver"> CSS-example: body { background-color:silver; } "W3C TR CSS3 Color Module, HTML4 color keywords"। W3.org। সংগ্রহের তারিখ ২০০৯-০৪-১৫।  web.forret.com Color Conversion Tool set to hex code of color #C4AEAD (Silver pink): web.forret.com Color Conversion Tool set to hex code #BFC1C2 (Silver Sand): web.forret.com Color Conversion Tool set to hex code #838996 (Roman Silver):
চুনি (রং)

চুনি মূলত গোলাপি ও লাল রংয়ের মিশ্রিত রক্তিম আভা। একটি বিশেষ রত্নপাথরের রং হিসেবে চিহ্নিত। ইংরেজিতে রঙের নাম হিসাবে রুবি বা চুনি শব্দটির প্রথম ব্যবহার হয়েছিল ১৫৭২ সালে। web.forret.com Color Conversion Tool set to hex code of color #EO115F (Ruby): ওয়েব্যাক মেশিনে আর্কাইভকৃত অক্টোবর ৪, ২০১৩ তারিখে The color displayed in the color box above matches the color called ruby in the 1930 book by Maerz and Paul A Dictionary of Color New York:1930 McGraw-Hill; the color ruby is displayed on page 35, Plate 6, Color Sample G6. Maerz and Paul A Dictionary of Color New York:1930 McGraw-Hill Page 203; Color Sample of Ruby: Page 35 Plate 6 Color Sample G6 web.forret.com Color Conversion Tool set to hex code of color # D10056 (Rubine Red): ওয়েব্যাক মেশিনে আর্কাইভকৃত অক্টোবর ৪, ২০১৩ তারিখে web.forret.com Color Conversion Tool set to hex code of color #CE4676 (Ruber): web.Forret.com Color Conversion Tool set to color #AA4069 (Medium Ruby): ওয়েব্যাক মেশিনে আর্কাইভকৃত অক্টোবর ৪, ২০১৩ তারিখে web.forret.com Color Conversion Tool set to hex code of color # 9B111E (Ruby Red): ওয়েব্যাক মেশিনে আর্কাইভকৃত অক্টোবর ৪, ২০১৩ তারিখে web.forret.com Color Conversion Tool set to hex code of color #9C2542 (Big Dip O'Ruby): ওয়েব্যাক মেশিনে আর্কাইভকৃত অক্টোবর ৪, ২০১৩ তারিখে web.forret.com Color Conversion Tool set to hex code of color #841B2D (Antique Ruby): ওয়েব্যাক মেশিনে আর্কাইভকৃত অক্টোবর ৪, ২০১৩ তারিখে web.forret.com Color Conversion Tool set to hex code of color #843F5B (Deep Ruby): ওয়েব্যাক মেশিনে আর্কাইভকৃত অক্টোবর ৪, ২০১৩ তারিখে
অগাস্টা, মেইন

অগাস্টা (ইংরেজি: Augusta) মার্কিন যুক্তরাষ্ট্রের অঙ্গরাজ্য মেইনের রাজধানী। একই সাথে এটি কেনেবেক কাউন্টির কেন্দ্রীয় শহর। শহরটি মেইনের দক্ষিণ-পশ্চিম অংশে কেনেবেক নদীর তীরে অবস্থিত। এখান প্রায় ২৪ হাজার লোকের বাস। এখানে তুলা, বস্ত্র, কাঠ, কাগজের দ্রব্য, কম্পিউটার দ্রব্য এবং ইস্পাতের কারখানা আছে। অগাস্টার দর্শনীয় স্থানের মধ্যে চার্লস বুলফিঞ্চের নকশাকৃত ও ১৮৩২ সালে নির্মিত স্টেট হাউস, ১৭৫৪ সালে নির্মিত ও বর্তমানে জাদুঘরে পরিণত ফোর্ট ওয়েস্টার্ন, রাজনীতিবিদ জেমস ব্লেইনের প্রাক্তন বাসভবন ও বর্তমান একজেকেটিভ ম্যানশন, এবং মেইন অঙ্গরাজ্য জাদুঘর উল্লেখযোগ্য। এখানে ১৯৬৫ সালে প্রতিষ্ঠিত ইউনিভার্সিটি অভ মেইন অ্যাট অগাস্টা অবস্থিত। শহরের কাছে বেলগ্রেড হ্রদগুলি অবকাশ যাপনের কেন্দ্র। ১৬২৮ সালে ম্যাসাচুসেটসের প্লিমাথ উপনিবেশের সদস্যরা একটি বাণিজ্যকেন্দ্র হিসেবে এখানে একটি লোকালয় স্থাপন করেন। ফরাসি ও আদিবাসী আমেরিকানদের সাথে যুদ্ধের (১৭৫৪-১৭৬৩) সময় প্রথম স্থায়ী দালান হিসেবে ফোর্ট ওয়েস্টার্ন নির্মাণ করা হয়। মার্কিন বিপ্লবের সময় (১৭৭৫-১৭৮৩) এখানে জেনারেল বেনেডিক্ট আর্নল্ড প্রায় ১১০০ সৈন্য জড়ো করেন এবং কেবেকে অবস্থিত ব্রিটিশদের বিরুদ্ধে লড়াইয়ে এদের পরিচালনা করেন, যদিও তার অভিযান সফল হয়নি। অগাস্তা অতীতে কুসিনক (১৬২৫-১৭৭১), হ্যালোওয়েল (১৭৭১-১৭৯৭) এবং হ্যারিংটন (১৭৯৭) নামে পরিচিত ছিল। ১৭৯৭ সালের শেষের দিকে বর্তমান অগাস্টা নামটি প্রদান করা হয়। মার্কিন বিপ্লবের সেনা এবং মার্কিন কংগ্রেসে মেইনের প্রতিনিধি হেনরি ডিয়ারবর্নের কন্যা পামেলা অগাস্টা ডিয়ারবর্নের সম্মানে এই নামকরণ করা হয়। ১৮৩২ সালে মেইনের রাজধানী পোর্টল্যান্ড থেকে অগাস্টায় স্থানান্তর করা হয়। ১৮৪৯ সালে এটি বড়ো শহর হিসেবে নথিভুক্ত হয়।